تورکیه، آمریکالی دانیشمانین ادعالارینین حیرت وئریجی، اساس‌سیز و قبول ائدیلمز اولدوغونو بیلدیردی.
خاریجی ایشلر باخانلیغی طرفین‌دن وئریلن یازی‌لی آچیقلامادا،
"آمریکا اولوسال گوونلیک موشاویری ه.ر. مک‌ماسترین، بیر دوشونجه قورولوشو طرفین‌دن دونن (۱۲ دسامبر) واشینگتون‌دا دوزنلنن توپلانتی‌دا چیخیشین‌دا اؤلکه‌میزی و حکومتیمیزی هدف آلان ایفاده‌لر ایشلتدیگی کدرله اؤیرنیلمیشدیر. اؤلکه‌میزین تروریزم و رادیکالیزمین هر یؤنو ایله نئجه مباریزه آپاردیغینی ان یاخشی بیلمه‌سی لازیم اولان بیر مقام‌دا اولان میلی گوونلیک موشاویری مک‌ماسترین گرچکله باغلانتیسی‌سی اولمایان ادعالاری حیرت وئریجی، اساس‌سیز و قبول ائدیلمزدیر" دئییلدی.
آچیقلامادا،
"دوست و متفیق کیمی گؤرمه‌یه داوام ائتدییمیز آمریکانین اؤلکه‌میزه عینی یاناشیمی سرگیله‌مه‌سی و هر نه صفت آلتین‌دا اولورسا اولسون ی.پ.گ کیمی ترور هؤرگوتلرینه دستگی بوراخاراق، گله‌نکسل متفیق‌لیک ایلیشکی‌لریمیز و اولوسلارآراسی مشروعیته اویغون شکیل‌ده اؤلکه‌میزین قرارلیلیقلا داوام ائتدیردیگی تروریزم و رادیکالیزمله مباریزه‌سینه داها ملموس و آکتیو دستک وئرمه‌سینی گؤزلییریک" دئییل‌دی.
مک‌ماستر، سؤزوگئدن چیخیشین‌دا تورکیه‌نین رادیکال ایدئولوژی‌لره دستک وئردیگینی ایر‌لی سورموشدو.
